चेक गणराज्य के राष्ट्रीय लाइब्रेरी

चेक गणराज्य के राष्ट्रीय लाइब्रेरी () चेक रिपब्लिक के सेंट्रल लाइब्रेरी बाटे। ई उहाँ के संस्कृति मंत्रालय के अधीन बाटेल  लाइब्रेरी के मेन बिल्डिंग प्राग के क्लेमेंटियम में बा जहाँ एह पुस्तकालय के आधा कितब सभ रखल बाड़ी। बाकी आधा हिस्सा होस्तिव्र डिस्ट्रिक्ट में रखल बाटे। ई चेक रिपब्लिक के सभसे बड़हन लाइब्रेरी बाटे फंड के मामिला में आ इहाँ लगभग 60 लाख आइटम रखल बाटे। एह लाइब्रेरी के लगभग 60,000 रजिस्टर्ड पाठक लोग बा। चेक भाषा के सामग्री के आलावा इहाँ तुर्की ईरान आ भारत से ले आइल सामग्री भी रखल बाटे। ई प्राग के चार्ल्स विश्वविद्यालय खातिर किताब भण्डार के काम भी करे ले।

एह लाइब्रेरी के अंतर्राष्ट्रीय पहिचान 2005 में मिलल जब ई यूनेस्को के मेमोरी ऑफ दि वल्ड प्रोग्राम के तहत जिकिजी पुरस्कार पवलस। ई पुरस्कार पुरान सामग्री के डिजिटाइज करे खातिर मिलल। ई प्रोजेक्ट, जवन 1992 में शुरू भइल अपने शुरुआत के 13 बरिस में लगभग 1700 आइटम के डिजिटाइज करे में सफलता पावल।

संदर्भ

बाहरी कड़ी

श्रेणी:चेक रिपब्लिक
श्रेणी:लाइब्रेरी
श्रेणी:यूरोप के लाइब्रेरी